text: রিচার্ড পুর্ডি উইলবার (১ মার্চ ১৯২১ - ১৪ ই অক্টোবর, ২০১৭) একজন আমেরিকান কবি এবং সাহিত্য অনুবাদক ছিলেন। ১৯৮৭ সালে তিনি লাইব্রেরি অফ কংগ্রেসে কবিতার দ্বিতীয় কবি পরামর্শক নিযুক্ত হন এবং ১৯৫৭ এবং ১৯৮৯ সালে দু'বার কবিতার জন্য পুলিৎজার পুরস্কার পেয়েছিলেন।
  
  প্রথমিক জীবন 
  উইলবার, ১৯২১ সালের ১ লা মার্চ নিউ ইয়র্ক সিটিতে জন্মগ্রহণ করেন এবং নিউ জার্সির নর্থ ক্যালডওলে বেড়ে ওঠেন। তিনি ১৯৩৮ সালে মন্টক্লেয়ার হাই স্কুল থেকে উচ্চ-মাধ্যমিক সম্পন্ন করেন, শুরুতে যেখানে তিনি একটি পত্রিকায় কাজ করেন।  এরপর তিনি ১৯৪২ সালে আমহার্স্ট কলেজ থেকে স্নাতক সম্পন্ন করেন এবং দ্বিতীয় বিশ্বযুদ্ধের সময় ১৯৪৩ থেকে ১৯৪৫ সাল পর্যন্ত মার্কিন যুক্তরাষ্ট্রের সেনাবাহিনীতে কর্মরত ছিলেন। এরপর তিনি হার্ভার্ড বিশ্ববিদ্যালয় থেকে উচ্চশিক্ষা লাভ করেন। কর্মজীবনের শুরুতে উইলবার, ওয়েলেসলি কলেজে অধ্যাপনা দিয়ে শুরু করেন, এরপর তিনি দুই দশক ধরে ওয়েসলিয়ান ইউনিভার্সিটি এবং এক দশক স্মিথ কলেজে অধ্যাপনা করেন। ওয়েসলিয়নে বিশ্ববিদ্যালয় প্রেসের কবিতা সিরিজ লেখার ক্ষেত্রে তিনি গুরুত্বপূর্ণ ভূমিকা পালন করেছিলেন। তিনি কবিতার জন্য দুটি পুলিৎজার পুরস্কার লাভ করেছিলেন। ২০০৯ সালের শেষের দিকে তিনি এমহার্স্ট কলেজে অধ্যাপনা করেছিলেন। এরপর তিনি আমহার্স্ট কলেজ ভিত্তিক সাহিত্য পত্রিকা দ্য কমন- এর সম্পাদকীয় বোর্ডে দায়ীত্ব পালন করেন।
  
  মাত্র ৮ বছর বয়স, উইলবার জন মার্টিনের ম্যাগাজিনে তার প্রথম কবিতা প্রকাশ করেছিলেন। তার প্রথম বই "দ্য বিউটিফুল চেঞ্জস অ্যান্ড আদার পেয়েমস" প্রকাশিত হয়েছিল ১৯৪৭ সালে। তারপরে তিনি নিউ এন্ড কালেক্ট পেয়েমস (ফ্যাবার, ১৯৮৯) সহ বেশ কয়েকটি কবিতা প্রকাশ করেছিলেন। উইলবার একজন অনুবাদকও ছিলেন, তিনি ১৭তম শতাব্দীর মোলিয়ার ফ্রেঞ্চ কৌতুক এবং জ্যঁ রাসিনের নাটকগুলিতে অনুবাদ করেছিলেন। তার প্রমিত ইংরেজি সংস্করণে অনুবাদিত তার্টুফ নাটকটি দুবার টেলিভিশনে উপস্থাপন করা হয়েছে ( যা ১৯৭৮ সালের একটি প্রযোজনা ডিভিডিতে পাওয়া যায়)। উইলবার শিশুদের জন্য অপোসাইটস, মোর অপপোজিটস এবং দ্য ডিসপারিং অ্যালফাবেট সহ বেশ কিছু বই প্রকাশ করেছিলেন।
  
  ঐতিহ্যকে অব্যাহত রেখে উইলবার, রবার্ট ফ্রস্ট এবং ডাব্লুএইচ ওডেনের কবিতাগুলোকে চমকপ্রদ ভাবে অনুবাদ করে ফুটিয়ে তুলতে পাদর্শী ছিলেন।
  
  গান রচনাযর ক্ষেত্রে উইলবারের পরিচিতি খুবই কম তবে, তিনি লিওনার্ড বার্নস্টেইনের ১৯৫৬ সালের মিউজিকাল ক্যান্ডাইডে কয়েকটি গানের সুর দিয়েছিলেন, যার মধ্যে রেয়েছে বিখ্যাত "গ্লিটার এন্ড বি গে" এবং "মেক আওয়ার গার্ডেন গ্রো"। তিনি "দ্য উইং" এবং "টু বিট্রিস" সহ বেশ কয়েকটি অপ্রকাশিত রচনাও প্রযোজনা করেছিলেন।
  
  তার গৃহীত অসংখ্য সন্মাননার মধ্যে দ্য মিসানথ্রোপ অনুবাদের জন্য ১৯৮৩ সালে ড্রামা ডেস্ক কর্তৃক বিশেষ পুরস্কার এবং পেন অনুবাদ পুরস্কার, থিংকস অফ দ্যা ওয়াল্ড (১৯৫৬) কবিতা জন্য পুলিৎজার পুরস্কার এবং ন্যাশনাল বুক অ্যাওয়ার্ড অন্যতম। এছাড়া এডনা সেন্ট ভিনসেন্ট মিলে পুরস্কার, বলিঞ্জেন পুরস্কার এবং শেভালিয়ার, অর্ড্রে ডেস পামেস অ্যাকাদেমিক্স অন্যতম।
  
  উইলবার, ১৯৫৯ সালে আমেরিকান একাডেমি অফ আর্টস অ্যান্ড সায়েন্সেসের ফেলো নির্বাচিত হন।  ১৯৮৭ সালে রবার্ট পেন ওয়ারেনের পরে উইলবার দ্বিতীয় কবি নির্বাচিত হন, তিনি দ্বিতীয় কবি পদ পাওয়ার পরে এই পদটির নাম কবিতা পরামর্শক থেকে পরিবর্তনের পরে <i>মার্কিন কবি লরিয়েট</i> নামকরণ করা হয়। ১৯৮৮ সালে তিনি মডার্ন আমেরিকান কবিতার জন্য <i>আইকন টেলর পুরস্কার</i> পেয়েছিলেন এবং ১৯৮৯ সালে তিনি তার নিউ এন্ড কালেক্ট কবিতার জন্য দ্বিতীয় বার পুলিৎজার পুরস্কার জিতেছিলেন।
  
  ১৯৯৪ সালের ১৪ ই অক্টোবর তিনি রাষ্ট্রপতি বিল ক্লিনটনের কাছ থেকে জাতীয় চারুকলা পদক লাভ করেন। তিনি ১৯৯৪ সালে অনুবাদ করার জন্য পিইএন/রাল্ফ ম্যানহিম পদকও পেয়েছিলেন। ২০০৩ সালে উইলবার আমেরিকান থিয়েটার হল অফ ফেম-এ অন্তর্ভুক্ত হয়েছিল। ২০০৬ সালে তিনি রুথ লিলি কবিতা পুরস্কার লাভ করেছিলেন।এরপর ২০১০ সালে তিনি পিয়েরে কর্নেলির থিয়েটার অফ ইলিউশন অনুবাদ করার জন্য জাতীয় অনুবাদ পুরস্কার পেয়েছিলেন। ২০১২ সালে ইয়েল বিশ্ববিদ্যালয় উইলবারকে সম্মানসূচক ডক্টর অফ লেটারস দিয়েছিল।
  
  মৃত্যু 
  উইলবার, ২০১৭ সালের ১৪ ই অক্টোবর ম্যাসাচুসেটস বেলমন্টের একটি নার্সিংহোমে বার্ধক্যজনিত কারনে মৃত্যুবরণ করেন।
  
  পুরস্কার ও সম্মাননা 
  জীবদ্দশায় উইলবার তার কাজের স্বীকৃতিস্বরূপ অসংখ্য পুরস্কার পেয়েছিলেন, যার মধ্যে রয়েছে:
  
   গুগজেনহেম ফেলোশিপ ফর ক্রিয়েটিভ আর্টস (১৯৫২, ১৯৬৩)  
   আমেরিকা কবিতা সোসাইটির মিলে পুরস্কার (১৯৫৭)  
   জাতীয় বই পুরস্কার (১৯৫৭) থিংস অফ দ্য ওয়ার্ল্ড এর জন্য  
   কবিতার জন্য পুলিৎজার পুরস্কার (১৯৫৭, ১৯৮৯) থিংস অফ দ্য ওয়ার্ল্ডে ও নিউ এন্ড কালেক্টেড পেয়েমস এর জন্য 
   কবিতার জন্য বলিনজেন পুরস্কার (১৯৭১)  
   শেলী মেমোরিয়াল পুরস্কার (১৯৭৩)  
   নিউ ইয়র্ক ড্রামা ক্রিটিকস সার্কেল পুরস্কার -সেরা সঙ্গীতজ্ঞ (১৯৭৩–১৯৭৪) ক্যান্ডাইড এর জন্য  
   আউটার ক্রিটিকস সার্কেল অ্যাওয়ার্ড সেরা সঙ্গীতজ্ঞ (১৯৭৩–১৯৭৪) ক্যান্ডাইড এর জন্য   
   ড্রামা ডেস্ক কর্তৃক বিশেষ পুরস্কার-দ্য মিসানথ্রোপ অনুবাদের জন্য (১৯৮৩)  
   মার্কিন যুক্তরাষ্ট্রের কবি বিজয়ী (১৯৮৭–১৯৮৮)  
   লরেন্স অলিভিয়ার অ্যাওয়ার্ড- ১৯৮৮ সালে বছরের সেরা সঙ্গীতজ্ঞ ক্যান্ডাইড এর জন্য  
   সেন্ট লুই বিশ্ববিদ্যালয়ের থেকে সেন্ট লুই সাহিত্য পুরস্কারলাইব্রেরী অ্যাসোসিয়েটস  
   আমেরিকান একাডেমি অফ আর্টস অ্যান্ড লেটারস কর্তৃক কবিতায় স্বর্ণপদক (১৯৯১)  
   পেন/রাল্ফ ম্যানহিম পদক-অনুবাদ এর জন্য (১৯৯৪)  
   ফ্রস্ট মেডেল (১৯৯৬)  
   ওয়ালেস স্টিভেনস পুরস্কার (২০০৩)  
   রুথ লিলি কবিতা পুরস্কার (২০০৬)  
   এডওয়ার্ড ম্যাকডোভেল পদক (১৯৯২)
  
  গ্রন্থ-পঁজী
  
  কবিতা সংগ্রহ 
  
   ১৯৪৭: দ্যা বিউটিফূল চেঞ্জেস, এন্ড আদার পোয়েমস  
   ১৯৫০: স্রিমনি, এন্ড আদার পোয়েমস  
   ১৯৫৫: এ বেস্টারি  
   ১৯৫৬: থিংস অফ দিস ওয়ার্ল্ড - ১৯৫৭ সালে পুলিৎজার পুরস্কার এবং জাতীয় বই পুরস্কার লাভ করেন।  
   ১৯৬১: এডভাইস টু এ প্রেফেট, এন্ড আদার পোয়েমস   
   ১৯৬৯: ওয়াকিং টু স্লীপ: নিউ পেয়েমস এন্ড ট্রান্সলেশন’স  
   ১৯৭৬: দ্যা মাইন্ড-রিডার: নিউ পেয়েমস  
   ১৯৮৮: নিউ এন্ড কালেক্টেড পেয়েমস- ১৯৮৯ সালে কবিতার জন্য পুলিৎজার পুরস্কার লাভ করেন।  
   ২০০০: মেফ্লাইস: নিউ পেয়েমস এন্ড ট্রান্সলেশন’স  
   ২০০৪: কালেক্টেড পেয়েমস, ১৯৪৩-২০০৪  
   ২০১০: অ্যান্টেরুমস
  
  গদ্য সংগ্রহ 
  
   ১৯৭৬: রেসপন্স: প্রোস পিসেস, ১৯৫৩–১৯৭৬  
   ১৯৯৭: দ্যা ক্যাটবার্ড’স সং: প্রোস পিসেস, ১৯৬৩–১৯৯৫
  
  অন্যান্য লেখকের নাটক অনুবাদ করেছেন
  
  মলিয়ার থেকে অনুবাদ 
  
   দ্যা মিসানথ্রোপ (১৯৫৫/১৬৬৬)  
   তার্টুফ (১৯৬৩/১৬৬৯)  
   দ্যা স্কুল অফ উইভস (১৯৭১/১৬৬২)  
   দ্যা লার্নড লেডিস (১৯৭৮/১৬৭২)  
   দ্যা স্কুল অফ হাসব্যান্ড (১৯৯২/১৬৬১)  
   দ্য ইমেজিনারী কুকোল্ড ,অর সাগানারেলি (১৯৯৩/১৬৬০)  
   অ্যাম্ফিটরিওন (১৯৯৫/১৬৬৮)  
   দ্যা বাঙ্গলার (২০০০/১৬৫৫)  
   ডন জুয়ান (২০০১/১৬৬৫)  
   লাভার’স কোয়ারেল (২০০৯/১৬৫৬)
  
  জ্যঁ রাসিনের থেকে 
  
   এন্ড্রোমাচি (১৯৮২/১৬৭৭)  
   ফায়িদ্রা (১৯৮৬/১৬৭৭)  
   দ্যা স্যুইটার্স (২০০১/১৬৬৮)
  
  পিয়ের কর্নিলি থেকে 
  
   দ্যা থিয়েটার অফ ইলিউশন  (২০০৭/১৬৩৬)  
   লি সিড (২০০৯/১৬৩৬)  
   দ্যা লায়ার (২০০৯/১৬৩৩)
  
  তথ্যসূত্র
  
  উদ্ধৃতিসমূহ
  
  সোর্স 
  
   রাষ্ট্রপতি ক্লিনটন এবং ফাস্ট লেডি কর্তৃক শিল্পী ও পণ্ডিতদের সম্মাননা,  প্রেস সচিবের অফিস মোতাবেক -দ্য হোয়াইট হাউস, ১৩ অক্টোবর ১৯৯৪.
  
  আরও পড়ুন 
  
        
   রিচার্ড উইলবার এবং দ্য থিংস অফ দ্য ওয়ার্ল্ড, রাল্ফ হ্যাম্যানের একটি ডকুমেন্টারি ফিল্ম, 2017, ফিল্ম ওডিসিস, লি মগ্যফ.
  
  বহিঃসংযোগ 
  
      
   রিচার্ড উইলবার ইন্টারনেট অফ ব্রডওয়ে ডেটাবেজে 
   "দ্য ওয়ার্ল্ড.." : ২১ শে অক্টোবর, ২০০৯, আরলো হাস্কেলের সাথে আলাপচারিতায় রিচার্ড উইলবার। 
   মূল পশ্চিম সাহিত্য সেমিনারে উইলবার: 1993, 2003, 2010 
      
   আর্নেস্ট হিলবার্ট নিউইয়র্ক সনের জন্য রিচার্ড উইলবারের সংগৃহীত কবিতা পর্যালোচনা 
   উইলবারের প্রবন্ধগুলি 
    
   কোরাল পাবলিক ডোমেন লাইব্রেরিতে রিচার্ড উইলবারের কবিতা 
   উইলবারের "তারপরে" (1950) - সুরকার জোনাথন এলিয়ট মোনাডনক সংগীতের জন্য উইলবারের কবিতা; উইলবারের কবিতা পড়ার বৈশিষ্ট্য
  
  বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
  বিষয়শ্রেণী:আমেরিকান একাডেমি অব আর্টস অ্যান্ড সায়েন্সেসের ফেলো
  বিষয়শ্রেণী:সনেট রচয়িতা
  বিষয়শ্রেণী:নিউ ইয়র্ক সিটির লেখক
  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:অ্যামহার্স্ট কলেজের সাবেক শিক্ষার্থী
  বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
  বিষয়শ্রেণী:মার্কিন আর্টস ও লেটারস অ্যাকাডেমির সদস্য
  বিষয়শ্রেণী:মার্কিন পুরুষ কবি
  বিষয়শ্রেণী:২০১৭-এ মৃত্যু
  বিষয়শ্রেণী:১৯২১-এ জন্ম
title: রিচার্ড উইলবার